Τιμπό Μουλέν

Ο **Τιμπό Μουλέν** (*Thibault Moulin,* γενν. στις 13 Ιανουαρίου 1990) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για την Γαλλική Φλερς ΦΚ. 

## Σταδιοδρομία σε συλλόγους
Γεννήθηκε στο Φλερς του Ορν. Κυρίως έπαιζε ως μεσοεπιθετικός και προήχθη στην πρώτη ομάδα της Καέν για τη σεζόν 2010-11. Ο Μουλέν έκανε το επαγγελματικό ντεμπούτο του στις 11 Σεπτεμβρίου 2010, σε έναν αγώνα πρωταθλήματος εναντίον της Οσέρ. Την 1η Φεβρουαρίου 2011, υπέγραψε το πρώτο επαγγελματικό συμβόλαιο του με την Καέν, με ισχύ για τρία χρόνια. 

Στις 28 Ιουνίου 2013, μετακινήθηκε στην Κλερμόν της Λιγκ 2, με διετές συμβόλαιο. 

Μετά τη λήξη του συμβολαίου του με την Κλερμόν, ο Μουλέν εντάχθηκε στη βελγική Βάασλαντ-Μπέβερεν στην μεταγραφική περίοδο του καλοκαιριού του 2015. Στη πρώτη του σεζόν στο Βέλγιο έπαιξε σε 33 αγώνες (4 γκολ και 10 ασίστ). Οι εξαιρετικές εμφανίσεις του, έφεραν το ενδιαφέρον της Λέγκια Βαρσοβίας, όπου και τελικά πήρε μεταγραφή. Στην πρώτη του σεζόν στην Πολωνία, ο Μουλέν έπαιξε σε 45 αγώνες (3 γκολ και 7 ασίστ). Το αποκορύφωμα του με τη Λέγκια ήταν ένα αξιοσημείωτο γκολ εναντίον της Ρεάλ Μαδρίτης, ύστερα από ασίστ του Πρίγιοβιτς, σε έναν αγώνα του Τσάμπιονς Λιγκ. Στο τέλος της σεζόν, κέρδισε την Εκστρακλάσα, όπου είχε αποφασιστικό ρόλο στο δρόμο προς τον τίτλο. Στο πρώτο μισό της σεζόν 2017-18, έπαιξε σε 26 αγώνες (3 γκολ και 1 ασίστ). 

### ΠΑΟΚ
Στις 31 Ιανουαρίου 2018, λίγο πριν το τέλος της χειμερινής μεταγραφικής περιόδου, η Λέγκια κατέληξε σε συμφωνία με τον ΠΑΟΚ, για τη μετακίνηση του Γάλλου μέσου προς τον τελευταίο, έναντι αμοιβής 1.300.000 ευρώ, με τον παίκτη να υπογράφει τριετές συμβόλαιο με ετήσιες απολαβές 600.000 ευρώ. Στον ΠΑΟΚ δεν βρήκε πολλές ευκαιρίες, ωστόσο στο φινάλε της σεζόν στέφθηκε κυπελλούχος Ελλάδος, με τον ΠΑΟΚ να αντιμετωπίζει στον τελικό την ΑΕΚ και να την κερδίζει με σκορ 2-0. Ο ίδιος δεν αγωνίστηκε. 

#### Άνκαραγκιουτζου (δανεισμός)
Στις 17 Αυγούστου 2018, εντάχθηκε στην Άνκαραγκιουτζου με μονοετή δανεισμό.

#### Ξάνθη (δανεισμός)
Στις 30 Αυγούστου 2019, ο εντάχθηκε στη Ξάνθη με μονοετή δανεισμό.

#### Μετέπειτα πορεία
Από τον ΠΑΟΚ αποχώρησε το φθινόπωρο του 2020 και ήρθε σε συμφωνία με την Γαλλική ομάδα ΜΟΣ Καέν, όπου έμεινε μέχρι και την χειμερινή περίοδο, χωρίς ωστόσο να αγωνιστεί. Τότε, μετακινήθηκε στην ΦΚ Ακαντέμικα Κλιντσένι, ομάδα από την Ρουμανία, όπου έμεινε μέχρι το καλοκαίρι του 2022.
Σε εκείνη τη μεταγραφική περίοδο, μετακινήθηκε στην Wieczysta Krakow, ομάδα της δεύτερη κατηγορίας της Πολωνίας. Στην ομάδα της Κρακοβίας, έμεινε μέχρι και το καλοκαίρι του 2024, οπότε και επέστρεψε στην Γαλλία και την ομάδα της Φλερς ΦΚ, ομάδα της γενέτειράς του.

## Διεθνής σταδιοδρομία
Έχει δύο συμμετοχές με την Εθνική Γαλλίας U21. 

## Στατιστικά σταδιοδρομίας

### Συλλογικά

## Διακρίσεις
**Λέγκια Βαρσοβίας**

* Εκστρακλάσα: **2** 2016-17, 2017-18
* Κύπελλο Πολωνίας: **1** 2017-18

**ΠΑΟΚ** 

* Κύπελλο Ελλάδας: **1** 2017-18 

## Παραπομπές


## Εξωτερικοί σύνδεσμοι
*    
*      
*   
* Προφίλ στο Transfermarkt.com 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές Βάασλαντ-Μπέβερεν
Κατηγορία:Ποδοσφαιριστές Προ Λιγκ Βελγίου
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Α.Ο. Ξάνθη
Κατηγορία:Ξένοι ποδοσφαιριστές στην Πολωνία
Κατηγορία:Ξένοι ποδοσφαιριστές στο Βέλγιο